Publication: Magyar Közlöny
Issue: MK-2001-74 (Year: 2001, Number: 74)
Era: 1990-2004
Section: 
Paragraph Index: 372

4. Az ellenőrzési jelentés terjedelmét tekintve nagyobb, mint az ellenőrzési igazolás, és utóbbihoz képest még az alábbiakra vonatkozó nyilatkozatokat tartalmazza: I. az Igazoló Szerv meggyőződött arról, hogy a belső ellenőrzési eljárások elméletileg megalapozottak és a gyakorlatban is megfelelően működnek; II. az eljárások, különös tekintettel a kiemelt jelentőségű akkreditációs kritériumokra (írott eljárások, feladatok elhatárolása, a projekt engedélyezése és a kifizetések teljesítése előtti ellenőrzések, közbeszerzés, kötelezettségvállalás és fizetési eljárások, számviteli eljárások, számítógépes biztonság, belső ellenőrzés) kellő biztosítékkal szolgálnak a tekintetben, hogy a SAPARD projektek megfelelnek a Többéves Pénzügyi Megállapodás rendelkezéseinek; III. az összes fontos akkreditációs kritérium továbbra is teljesül és mindenben megfelel a Bizottság által a Többéves Pénzügyi Megállapodás A. Melléklet 3. Cikk (1) bekezdésében hivatkozott, a támogatás kezelésének egy hivatalra történő átruházásról hozott Határozatnak; valamint IV. a Közösség pénzügyi érdekeinek megfelelő védelme biztosított. A jelentésnek meg kell fogalmaznia a megfelelő ajánlásokat, valamint jeleznie kell, milyen mértékben és hogyan érvényesülnek ezek az ajánlások (és az előző években megfogalmazott ajánlások).

Source: https://magyarkozlony.hu/hivatalos-lapok/1baeba776a9f669ffa1b631e504536ab43663b6f/dokumentumok/1f6c656c3fad72454f289095a9260ed4303525c0/letoltes